Landdros vang baba by hofArgieffoto Pearl Andrews, ŉ landdros van Kaapstad, het Maandag, buiten haar gewone take, ook gehelp om ŉ babatjie in die wêreld te bring. Die Cape Times berig Andrews was op pad na die aanklaer se kantoor in die Wynberg-hof toe ŉ vertaler haar laat weet het ŉ vrou is besig om te kraam. Sy het rubberhandskoene gegryp en is saam met veiligheidswagte na ŉ badkamer in die hof waar sy Koliswa Thwala gehelp het om geboorte te skenk. Thwala en haar baba seuntjie is daarna na die Retreat-kraamhospitaal geneem. – Sapa